A gyártást a használni kívánt eszközök fertőtlenítésével, azok épségének ellenőrzésével kezdjük.
A keverős készülékbe kimérjük a vizet és 75-80 °C-ra melegítjük fel.
Ez után folyamatos keverés közben adagoljuk a Solagum AX-et és homogénre kevertetjük.
Egy másik edénybe bemérjük a B fázis (olajos) összetevőit és 75 °C-ra melegítjük fel.
A "B" fázist folyamatos keverés mellett az "A" fázishoz adjuk.
Az AB elegyet 75 °C-on 10 percig homogenizáljuk folyamatos keverés mellett. Ekkor törtfehér színű homogén emulziót kapunk. 
A homogenizálás után az emulziót folyamatos keverés mellett (50-60 RPM) lehűtjük 40 °C-ra.
A krémhez hozzáadjuk a C fázis  összetevőit egyesével és folyamatos keverés mellett (40-50 RPM) 3-5 percig homogenizáljuk.
D fázis komponenseit lassú keveréssel egységesítjük, hogy elkerüljük a túlzott habzást.
A termék pH-ját  5,8-6,8-re állítjuk be a mért értéktől függően 5%-os NaOH oldattal, vagy 10%-os citromsav oldattal.
A terméket 30°C-ra hűtjük folyamatos keverés mellett és átmeneti tárolóba töltjük.
A gyártást az eszközök mosogatásával, fertőtlenítésével, a munkafelületek takarításával fejezzük be.